দেবী তারা ও তারাপীঠ

[থাম্ব|[দেবী তারা ও তারাপীঠ|দেবী তারা]]
দেবী তারা (সংস্কৃত: तारा) হলেন মহাশক্তির একটি বিশিষ্ট রূপ। দেবী তারা দশমহাবিদ্যার **দ্বিতীয় মহাবিদ্যা**। যিনি **তারণ** (রক্ষা) করেন, তিনি তারা। বিশ্বের উৎস হিরণ্যগর্ভের শক্তি এবং মহাশূন্যের প্রতীক। তাঁর বাম চরণ শবরূপী শিবের হৃদয়ে স্থাপিত। তারা মায়ের আটটি রূপ হল- তারা(বামাকালী), উগ্ৰতারা, নীলসরস্বতী, একজটা তারা, তারিণীতারা, নিত্যাতারা, বজ্রাতারা, কামেশ্বরীতারা। বৌদ্ধধর্মেও তারাদেবীর পূজা প্রচলিত। তারার মূর্তিকল্পনা কালী অপেক্ষাও প্রাচীনতর। পশ্চিমবঙ্গের বীরভূম জেলার তারাপীঠে অবস্থিত দেবী তারার মন্দির বিখ্যাত। তিনি দেবী পার্বতীর এক উগ্র রূপ। একজন বিখ্যাত তারা-সাধক হলেন **[[বামাখ্যাপা|বামাক্ষ্যাপা]]**।

**তারাপীঠ** একটি "**সিদ্ধপীঠ**" হিসাবেও পরিচিত। বিশ্বাস করা হয়, এখানে সাধনা করলে জ্ঞান, আনন্দ ও অলৌকিক ক্ষমতা (সিদ্ধি) লাভ হয়। তন্ত্রসাধনার জন্য তারাপীঠ একটি অত্যন্ত গুরুত্বপূর্ণ স্থান। তারাপীঠেই দেবী সতীর **তৃতীয় নয়নের মণি** (তারা) পড়েছিল। তাই দ্বারকা নদীর পূর্ব পাড়ের এই স্থানটির নাম হয় তারাপীঠ। এটি শক্তি আরাধনার এক গুরুত্বপূর্ণ কেন্দ্র।

## ব্রহ্মশিলার ইতিহাস
শিবের স্ত্রী সতী তার পিতা দক্ষের "শিবহীন" যজ্ঞ সম্পাদনার ঘটনায় অপমানিত বোধ করে। স্বামীনিন্দা সহ্য করতে না পেরে তিনি যজ্ঞস্থলেই আত্মাহুতি দেন। এই ঘটনায় শিব প্রচন্ড ক্রুদ্ধ হলেন। দেবী সতীর নিথর দেহকে নিয়ে শিব শুরু করলেন তাণ্ডব। জগতে নেমে এলো মহাপ্রলয়। শ্রী বিষ্ণু জগতকে রক্ষা করতে তাঁর সুদর্শন চক্র দ্বারা দেবী সতীর দেহকে খণ্ডিত করলেন। শোনা যায়, দেবীর **উর্ধ্ব নয়নতারা** পড়েছিল **বীরভূমের চণ্ডীপুর জঙ্গলে**। সেই পবিত্র স্থানে মুনি-ঋষিরা দেবী তারার সাধনা করে সিদ্ধিলাভ করতে লাগলেন। চণ্ডীপুর **তপোবনে** পরিণত হলো। তা দেখে রাগে জ্বলে উঠলেন আসুররাজ বলাসুর, আক্রমণ করলেন তপোবন। নির্বিচারে হত্যা করলেন মুনির-ঋষিদের। অসহায় মুনিগন দেবীকে স্মরণ করলেন। জেগে উঠলেন দেবী, ক্রুদ্ধ হয়ে মহাকালী রূপে আক্রমণ করলেন অসুর বলাসুরকে। দেবীর হাতে নিহত হলো বলাসুর। কিন্তু দেবীর ক্রোধ কমলো না। মহাকালীর ভয়ঙ্কর রূপ দেখে দেবতারা শিবের শরণাপন্ন হলেন। দেবীকে শান্ত করতে শিব শিশুরূপ ধারণ করলেন এবং দেবীর কাছে গিয়ে মা মা বলে ডাকতে লাগলেন। মা ডাক শুনে দেবী উগ্র তারা শান্ত হলেন। মাতৃস্নেহে শিশুরূপী শিবকে কোলে তুলে নিয়ে দেবী দান করলেন মাতৃসুধা। সেই রূপেই দেবী উগ্রতারা **ব্রহ্মশিলায়** পরিণত হলেন। **শ্বেত-শিমুল** বৃক্ষের কোটরে ব্রহ্মশিলা রূপেই গুপ্ত ভাবে বিরাজ করলেন দেবী তারা। এভাবেই কেটে গেল বহু যুগ। পুরাকালে যে স্থান তপোবন ছিল, চন্ডীপুরের সেই স্থান পরিণত হলো **ভয়ংকর মহাশ্মশানে**। উক্ত চন্ডীপুর গ্রামই পরবর্তীতে (বর্তমানে) **[[তারাপীঠ]]** নামে প্রসিদ্ধ হয়েছে।

## দেবী তারা দেখতে কেমন?
*শাস্ত্রে ও তন্ত্রে বলা হয়েছে* : শ্মশানে একটি **চিতা** জ্বলবে। ঐ **জ্বলন্ত চিতা**র উপর একটি **সাদা পদ্ম** থাকবে। তার উপর **শবরূপী মহাকাল বা মহাদেব** শুয়ে থাকবেন। তাঁর বুকের উপর পা দিয়ে **[[তারা (দেবী)|দেবী তারা]]** দাঁড়িয়ে থাকবেন। দেবী তারা দেখতে হবেন **"খর্ব্বা"** অর্থাৎ **বেঁটে**, **"লম্বোদরী"** অর্থাৎ **বিশাল বড় একটি ভুঁড়ি**। দেবীর গাত্র বর্ণ **নীল**। **"লোলজিহ্বা"** (মহাজাগতিক লোভ-লালসা ও পাপ ধ্বংস করার প্রবণতা) থাকবে। দেবীর মাথায় **জটা** থাকবে এবং জটার মুকুটে **"পঞ্চমুদ্রা"** অর্থাৎ **পাঁচটি মরার খুলি** বসানো থাকবে। মাথার জটার উপরে একটি **নাগ** থাকবে। দেবীর গায়ে **হাড়ের মালা** ও **হাড়ের গয়না** থাকবে, কোমরে থাকবে **"ব্যাঘ্র চর্ম"** অর্থাৎ **বাঘের চামড়া**। দেবী তারার চারটি হাত থাকবে। চারটি হাতে চার রকম অস্ত্র থাকবে। প্রথম হাতে থাকবে "**খড়্গ**" অর্থাৎ **খড়গ**, দ্বিতীয় হাতে "**কর্তৃকা**" অর্থাৎ **কাটারি**, তৃতীয় হাতে "**নীলোৎপল**" অর্থাৎ **নীল পদ্ম** এবং চতুর্থ হাতে থাকবে "**সমুণ্ড খর্পর**" অর্থাৎ **মরার খুলির কপাল দ্বারা নির্মিত পানপাত্র**।

## দেবী তারা দ্বিতীয় মহাবিদ্যা কেন?
*"দেবী তারা দ্বিতীয় মহাবিদ্যা কেন?"* এই প্রশ্নটির উত্তর ***বেসিক*** ভাবে দেওয়া হয়েছে। 

দেবী কালী হচ্ছেন **প্রথম মহাবিদ্যা**। দেবী কালীর পীঠ হচ্ছে **শ্মশান**। দেবী কালীতে আপনি শ্মশানে পৌঁছেছেন। শ্মশানে মানুষের বৈরাগ্য (তাৎক্ষণিক বৈরাগ্য) জন্মায়। আর দেবী তারার পিঠ হচ্ছে **"জ্বলচ্চিতামধ্যগতাং"** অর্থাৎ **জ্বলন্ত চিতা**। দেবী তারার ক্ষেত্রে পুড়ে **ছাঁই** হয়ে গেছেন। চিতায় তো আর নেই, **শরীরটাও নেই**, সব পুড়ে ছাই হয়ে গেছে। সেই জায়গায় পৌঁছালে হচ্ছে দেবী তারা। তাই **দেবী কালী প্রথমা মহাবিদ্যা** ও **দেবী তারা দ্বিতীয়া মহাবিদ্যা**।

## কেন উগ্রতারা মূর্তি গৃহস্থ বাড়িতে রাখতে নেই?
দেবী তারা মানুষের **ব্রহ্মজ্ঞান** জাগ্রত করেন। সঠিকভাবে দেবী তারার উপাসনা করলে মানুষের ব্রহ্মজ্ঞান লাভ হয়। ব্রহ্মজ্ঞানের ফলে সংসারের প্রতি অনীহা সৃষ্টি হয়, ব্রহ্মের সাথে সংযুক্ত হওয়ার আকাঙ্ক্ষাব বৃদ্ধি পায়। ক্রমে ক্রমে  সাধনার ফলে পরম ব্রহ্মের সাথে লীন হওয়া যায়। ধরুন আপনার ছেলের বয়স ১৫-১৬ বছর হয়েছে। সে বাড়িতে উগ্রতারার বিগ্ৰহ রেখে পূজা করে। এই পূজা করার ফলে অল্প বয়সেই আপনার ছেলের ব্রহ্মজ্ঞান লাভ হয়েছে। এখন ব্রহ্মজ্ঞানের ফলে তার সংসারের প্রতি অনীহা সৃষ্টি হবে। এখন আপনার ছেলে যদি আপনাকে বলে, "তুমি আমার মা নও, তুমি মায়া। তুমি আমার বাবা নও, তুমিও মায়া। এই সংসারও মায়া। একমাত্র ব্রহ্মই সত্য, ব্রহ্মই নিত্য। তাই এই সংসারে থাকলে আমার ব্রহ্ম প্রাপ্তি হবে না। তাহলে আমি এই সংসার ত্যাগ করে তোমাদের ত্যাগ করে বনে গিয়ে সাধনা করি। তাহলে আমার ব্রহ্ম প্রাপ্তি হবে।"–এই কথাগুলো যদি আপনার ছেলে আপনাকে বলে, তাহলে কি আপনি সহ্য করতে পারবেন? অবশ্যই না! এছাড়াও যদি উগ্রতারার প্রকৃত রূপ অর্থাৎ শাস্ত্রে ও দেবী তারার ধ্যান মন্ত্রে দেবীর যে রূপ বর্ণনা করা হয়েছে, ঐ রূপের মূর্তি যদি বাড়িতে রাখেন, তবে বিপর্যয়ও ঘনিয়ে আসতে পারে। কেননা দেবী উগ্ৰতারা কোন গৃহস্থের দেবী নন। দেবী তারার পিঠ হচ্ছে **জ্বলন্ত চিতা**। যিনি দীক্ষিত, বিশিষ্ট সাধক ও **তান্ত্রিক উপাসক** তিনি দেবী তারার প্রকৃত রূপের পূজা করতে পারেন। শাস্ত্রে বলা হয়েছে যে, **মূখ্য পঞ্চতত্ত্ব** ছাড়া দেবী তারা পূজা গ্রহণ করেন না। যেহেতু দেবী তারা গৃহস্থের দেবী নন, তাই দেবী তারার প্রকৃত রূপের মূর্তি গৃহস্থ বাড়িতে রাখতে নেই। **[[রামকৃষ্ণ পরমহংস|ঠাকুর রামকৃষ্ণ]]** থেকে শুরু করে সমস্ত সাধকি বলেছেন যে, **দেবী [[তারা (দেবী)|উগ্রতারা]] ও দেবী [[ছিন্নমস্তা|ছিন্নমস্তার]] মূর্তি গৃহস্থ বাড়িতে রাখতে নেই।**

[***বিঃদ্রঃ*** : তারাপীঠে মা তারার মূর্তিটি হচ্ছে **শৃঙ্গার** মূর্তি। যাতে হাত-পা কিছুই নেই। দেবী তারার **ব্রহ্মশিলার** উপর এই মূর্তিটি স্থাপিত। তাই শুধুমাত্র তারাপীঠে মা তারার এই মূর্তিটি গৃহস্থ ভক্তদের দ্বারাও পূজিত হয়ে আসছে।]

## দেবী তারার আবির্ভাব তিথি কোনটি?
দেবী তারার আবির্ভাব তিথি নিয়ে *মতান্তর* রয়েছে। কেউ কেউ বলে, দেবী তারার আবির্ভাব তিথি হচ্ছে **কৌশিকী অমাবস্যা**। কিন্তু কৌশিকী অমাবস্যার নামে নাকি কোনো তিথিই নেই। এটি হচ্ছে **কৌশি অমাবস্যা** বা **ভাদ্র অমাবস্যা**। এই ভাদ্র অমাবস্যা থেকে কৌশি অমাবস্যা এবং এই কৌশি অমাবস্যা থেকেই কৌশিকী অমাবস্যা নামের উৎপত্তি। শাস্ত্রমতে **তন্ত্র** ভারতের **বিন্ধ্য পর্বতকে** কেন্দ্র করে সমগ্র ভারতকে প্রধানত **তিনটি ক্রান্তায়** ভাগ করেছে– **বিষ্ণুক্রান্তা**, **অশ্বক্রান্তা** ও **রথক্রান্তা**। বিষ্ণুক্রান্তায় দেবী তারার আবির্ভাব তিথি পালন করা হয় **দিপান্বিতা অমাবস্যার রাতে** এবং অশ্বক্রান্তা ও রথক্রান্তায় দেবী তারার আবির্ভাব তিথি পালন করা হয় **রাম নবমীর দিন**। অন্যদিকে তারাপীঠে দেবী তারার আবির্ভাব তিথি পালন করা হয় **কোজাগরী লক্ষী পূজার আগের দিন**। কেননা এই দিনে এই মন্দির প্রতিষ্ঠিত হয়েছিল।

## দেবী তারার ধ্যান মন্ত্র ও প্রণাম মন্ত্র
থাম্ব|দেবী তারার ধ্যান মন্ত্র

থাম্ব|দেবী তারার প্রণাম মন্ত্র

## উপাখ্যান ও সাধনাপথ
**রুদ্রযামল** গ্রন্থের সপ্তদশ(১৭) পটল বা অধ্যায়ে দেবী তারার প্রথম উল্লেখ পাওয়া যায়। এখানে বর্ণিত হয়েছে যে, সাধক **বশিষ্ঠ** আগমোক্ত প্রথায় দেবীর সাধনা করে সিদ্ধিলাভে ব্যর্থ হন। (ব্রহ্মযামল মতে, তার প্রথম সাধনস্থান মহাসাগরে বা কামাখ্যায়। পরবর্তীতে, বশিষ্ঠ মহাচীনদেশে গমন করেন এবং সেখানে ভগবান বিষ্ণুর অবতার বুদ্ধ তাকে শাক্ত কৌল তন্ত্রানুসারে দীক্ষা দেন। পরে, বশিষ্ঠ তান্ত্রিক কুলাচার অনুসারে পঞ্চমকার পদ্ধতিতে দেবী তারার কঠোর সাধনা করেন এবং সাধনায় সিদ্ধি লাভ করেন। দেবী তারাকে **অথর্ববেদাক্ষিণী** বা অথর্ববেদও বলা হয়ে থাকে। **তোড়ল** তন্ত্র অনুসারে, দেবী তারার ভৈরব হলেন **অক্ষোভ্য,** কারণ তিনি ভয়ংকর **হলাহল** বা বিষ কোনো অক্ষোভ বা যন্ত্রণা ছাড়ায় পান করেছিলেন। **স্বতন্ত্র** তন্ত্র মতে, দেবী তারা, তার সকল ভক্তকে উগ্র বা ভীষণ বিপদ থেকে রক্ষা করেন, তাই তার আরেক নাম **উগ্রতারা**। দেবী সর্বব্যাপী এবং সর্বত্রই তিনি সমভাবে বিরাজিত। যে সাধক এবং ভক্ত দেবীর সাধনা বা তপস্যায় সিদ্ধ হন, তিনি **কাব্যশক্তি** লাভ করেন, **সর্বশাস্ত্র বিশারদ** হন এবং **মোক্ষ** লাভ করেন।

## তারাপীঠের অবস্থান
তারাপীঠ **পশ্চিমবঙ্গের** **বীরভূম** জেলার **রামপুরহাট** শহরের কাছে অবস্থিত একটি ক্ষুদ্র মন্দির নগরী। এই শহর তান্ত্রিক দেবী **তারার মন্দির** ও মন্দির-সংলগ্ন **শ্মশানক্ষেত্রের** জন্য বিখ্যাত। হিন্দুদের বিশ্বাসে, এই মন্দির ও শ্মশান একটি পবিত্র তীর্থক্ষেত্র। এই স্থানটির নামও এখানকার ঐতিহ্যবাহী তারা আরাধনার সঙ্গে যুক্ত। তারাপীঠ **বীরভূম** জেলার **তারাপীঠ** থানার অধীনস্থ **সাহাপুর গ্রাম পঞ্চায়েতের** একটি ছোটো গ্রাম (***২৪.১১° উত্তর ৮৭.৮০° পূর্ব***)। এটি **দ্বারকা** নদীর তীরে অবস্থিত। প্লাবন সমভূমির সবুজ ধানক্ষেতের মধ্যে এই তীর্থস্থান অবস্থিত। কিছুকাল আগেও বাংলার সাধারণ মাটির বাড়ি আর মেছোপুকুরে ভরা গ্রামের থেকে তারাপীঠের খুব একটা পার্থক্য ছিল না। বর্তমানে অবশ্য তীর্থমাহাত্ম্যের কারণে প্রচুর জনসমাগম হওয়ায় গ্রামটি ছোটোখাটো শহরের আকার নিয়েছে। জেলার **রামপুরহাট** মহকুমার সদর **রামপুরহাট** শহর থেকে ৬ কিলোমিটার দূরে তারাপীঠ অবস্থিত। **রামপুরহাট** ও **চাকপাড়ার 'তারাপীঠ রোড' রেল স্টেশন** দুটি তারাপীঠের নিকটতম রেল স্টেশন।

## তারাপীঠের মন্দিরসমূহ

### তারা মন্দির
থাম্ব|তারাপীঠের তারা মন্দিরের ছবি
থাম্ব|তারাপীঠের দেবী তারার মূর্তি
**উত্তরমুখী** **আটচালা** মন্দিরটি **লাল ইটে** নির্মিত। এর ভিতরের দেওয়াল বেশ মোটা। উপরিভাগে শিখর পর্যন্ত একাধিক **ধনুকাকৃতি** খিলান উঠেছে। **চারচালার** ওপরে চার কোণে চারটি ছোট ছোট **চূড়া** অবস্থিত। মন্দিরের চূড়ায় একটি **তামার পত্তাকা**সহ **ত্রিশীল তিনটি পদ্ম ভেদ করে উঠেছে**। মন্দিরের প্রবেশপথের মধ্য **খিলানের দুর্গার** প্রতিকৃতি রয়েছে। উত্তরদিকে বামপাশের খিলানের ওপর **কুরুক্ষেত্র যুদ্ধের ঘটনা**, **ভীষ্মের শরশয্যা**, **অশ্বত্থমা হত** প্রভৃতি **মহাভারতের কাহিনী** উৎকীর্ণ রয়েছে। মন্দিরের উত্তর ভিতের পূর্বদিকে **সীতাহরণ**, **অকালবোধন**, **রাম ও রাবণের যুদ্ধের দৃশ্য** এবং পশ্চিমদিকে **কৃষ্ণলীলার** চিত্র খোদিত। **১২ ফুট × ৬ ফুট** মাপের মন্দিরের গর্ভগৃহে দেবীমূর্তি সংস্থাপিত। **শিশু শিবকে স্তন্যপানরতা তারার মূল প্রস্তরমূর্তি**টি একটি **তিন ফুট উঁচু ধাতব মূর্তির** মধ্যে রাখা থাকে। দর্শনার্থীরা সাধারণত ধাতব মূর্তিটিই দর্শন করে থাকেন। এই মূর্তিটি তারা দেবীর ভীষণা চতুর্ভূজা, মুণ্ডমালাধারিণী এবং লোলজিহ্বা মূর্তি। এলোকেশী দেবীর মস্তকে রৌপ্যমুকুট থাকে। বহির্মূর্তিটি সাধারণট শাড়ি-জড়ানো অবস্থায় গাঁদা ফুলের মালায় ঢাকা অবস্থায় থাকে। মূর্তির মাথার উপরে থাকে একটি রূপোর ছাতা। মূর্তিটির কপালে সিঁদুর লেপা থাকে। পুরোহিতেরা সেই সিঁদুরের টিকা পরিয়ে দেন দর্শনার্থীদের। প্রতিকৃতি বিগ্রহের নিচে গোল্কার বেদীতে দুটি রূপোর পাদপদ্ম থাকে। ভক্তরা নারকেল, কলা বা রেশমি শাড়ি দিয়ে দেবীর পূজা দেন। তারাদেবীর মূল মূর্তিটিকে **"তারার কোমল রূপের একটি নাটকীয় হিন্দু প্রতিমা"** বলে অভিহিত করা হয়েছে। শোনা যায় **জয়দত্ত বণিক** তারাপীঠে প্রথম মন্দিরটি নির্মাণ করেন।

### চন্দ্রচূড় মন্দির
থাম্ব|তারাপীঠের চন্দ্রচূড় মন্দির
থাম্ব|তারাপীঠের চন্দ্রচূড় মন্দিরের বাবা চন্দ্রচুড়
প্রতিটি শক্তিপীঠের এক জন **ভৈরব** অর্থাৎ **পীঠরক্ষক** থাকেন। তারাপীঠের ভৈরব হলেন **শিব**। তারাপীঠে মহাদেব **চন্দ্রচূড়** রূপে হিসেবে পূজিত হন। এই মন্দির নির্মাণ করেন **জয়দত্ত বণিক** নামক ত্রয়োদশ শতাব্দীর এক বণিক পরিবারের সন্তান। মন্দিরটি মাঝারি আকারের **গম্বুজাকৃতি** ও **তারা মন্দিরের পূর্বদিকে** অবস্থিত। গর্ভগৃহে মাঝারি আকার ও উচ্চতার **কালোপাথরের** বিগ্রহ অবস্থিত। মন্দির চত্বর থেকে প্রায় **তিন ফুট ওপরে পশ্চিমমুখী** মন্দিরটি অবস্থিত।

### বামদেবের সমাধি মন্দির
থাম্ব|তারাপীঠে বামদের সমাধি মন্দির
তারাপীঠ **মহাশ্মশান সংলগ্ন** তারা মা মন্দিরের কাছে বামাক্ষ্যাপার সমাধি মন্দির। এটি বামাক্ষ্যাপার **সাধনাস্থলের** একটি গুরুত্বপূর্ণ অংশ। তাঁর দেহাবশেষ সেই বসানো অবস্থায় সমাধিস্থ করা হয়েছিল, যা তারাপীঠের একটি প্রধান আকর্ষণ ও তীর্থস্থান। বামাক্ষ্যাপার সমাধিস্থল **বামদেব সংঘ আশ্রম** হিসেবে পরিচিত। সাধক বামাক্ষ্যাপা এখানেই ধ্যান ও সাধনা করতেন এবং তাঁর দেহত্যাগের পর এখানেই তাঁকে সমাধিস্থ করা হয়। এটি তারাপীঠের অন্যতম প্রধান তীর্থস্থান, যেখানে বহু ভক্ত তাঁর দর্শন ও আশীর্বাদ লাভের জন্য আসেন। বামাক্ষ্যাপার সমাধি তারাপীঠের একটি পবিত্র স্থান, যা তাঁর মহৎ সাধনার সাক্ষী এবং ভক্তদের কাছে তাঁর উপস্থিতি ও শক্তির প্রতীক হিসেবে বিবেচিত হয়।

## তারাপীঠ মহাশ্মশান
থাম্ব|তারাপীঠ মহাশ্মশান
শহরের এক কোণে নদীর ধারে ঘন অরণ্য বেষ্টিত তারাপীঠ মহাশ্মশানটি অবস্থিত। মহাশ্মশানটি লোকালয় থেকে দূরে। তারাপীঠের মহাশ্মশানটি শক্তিপীঠের একটি **অবিচ্ছেদ্য** অংশ। তন্ত্রসাধকরা বিশ্বাস করেন **নরকঙ্কাল** ও **শ্মশানক্ষেত্র** তারা দেবীর বিশেষ প্রিয়। দেবীর যে সকল চিত্র আঁকা হয়ে থাকে, তাতে তাকে **শ্মশানক্ষেত্রনিবাসিনী** রূপেই দেখানো হয়। এই কারণে তন্ত্রসাধকেরা শ্মশানক্ষেত্রকেই তাদের **সাধনস্থল** হিসেবে বেছে নেন। অনেক সাধুই পাকাপাকিভাবে এখানে বাস করেন। শ্মশানে অনেক জটাধারী ভষ্মমাখা সাধু দেখা যায়। তারা বটবৃক্ষের তলায় নিজেদের কুটির সৃজন করে বাস করেন। এই সব কুটিরের মাটির দেওয়ালে তারা **সিঁদুরমাখানো নরকপাল** গ্রথিত করে রাখেন। কুটিরের দেওয়ালে শোভা পায় গাঁদার মালায় শোভিত হিন্দু দেবী ও তারাপীঠের সন্তদের ছবি। কুটিরের প্রবেশ পথের কাছে অনেক সময়েই মাল্যভূষিত ত্রিশূল ও নরকপাল রেখে দেওয়া হয়। তন্ত্রসাধনায় মানুষ ছাড়াও **সাপ**, **বেজি**, **শিয়াল**, **হনুমান** ও **চন্ডালের** করোটি প্রয়োজন হয়। এগুলির পাশপাশি **সাপের খোলস**ও কুটিরে রাখা থাকে। ভাল নরকপাল পূজা ও মদ্যপানের জন্য ব্যবহৃত হয়। কুমারী মেয়ে ও আত্মহত্যাকারী ব্যক্তিদের মাথার খুলির অলৌকিক ক্ষমতায় বিশ্বাস করা হয়।

## বামাক্ষ্যাপা
[থাম্ব|[বামাখ্যাপা|বামাক্ষ্যাপা]]
তারাপীঠের সর্বাধিক প্রসিদ্ধ সাধক হলেন বামদেব। ১২ ফাল্গুন ১২৪৪ বঙ্গাব্দে ২২ ফেব্রুয়ারী ১৯৩৮ বীরভূমে **আটলা** গ্রামে বামাক্ষ্যাপার জন্ম। তার পিতা ছিলেন **সর্বানন্দ চট্টোপাধ্যায়**। বামাক্ষ্যাপার প্রকৃত নাম **বামাচরণ চট্টোপাধ্যায়**। শৈশব থেকেই বামার দেবভক্তি প্রবল। তিনি দেবী তারার ভক্ত ছিলেন এবং মন্দিরের কাছে শ্মশানঘাটে সাধনা করতেন। তিনি দেবী তারার ভক্ত ছিলেন এবং দেবী তারাকে "বড় মা" বলে ডাকতেন। বামা তার দুই গুরু **ব্রজবাসী কৈলাসপতি** ও **বেদগ্য মোক্ষদানন্দের** সান্নিধ্য লাভ করেন। বামাক্ষ্যাপা **তারাসিদ্ধ** ছিলেন। তাই তিনি **[[বামাখ্যাপা|বামদেব]]** নামেও পরিচিতি লাভ করেছেন। বামাক্ষ্যাপার জীবনের বেশিরভাগ সময় কেটেছে তারাপীঠ মন্দির ও মহাশ্মশানে। তিনি তারাপীঠের মহাশ্মশানের **পঞ্চমুণ্ডির** আসনে বসে সাধনা করতেন। তারা মায়ের সঙ্গে তিনি সরাসরি কথা বলতেন বলে ভক্তদের বিশ্বাস! তাঁর অলৌকিক কাজ ও ভক্তি তারাপীঠকে আরও জনপ্রিয় করে তোলে। ক্রমে তিনি তারাপীঠের প্রধান ধর্মীয় ব্যক্তিত্ব হয়ে ওঠেন। তিনি ছিলেন একজন ভারতীয় হিন্দু সাধক ও তান্ত্রিক। তিনি শ্রীরামকৃষ্ণ পরমহংসদেবের সমসাময়িক ছিলেন। ভক্তরা বিশ্বাস করতো তার অলৌকিক ক্ষমতা আছে। তাই তারা রোগারোগ্য ও অন্যান্য প্রয়োজনে তাঁর কাছে আসতো। বামাক্ষ্যাপা মন্দিরের নিয়মকানুন মানতেন না। এমনকি দেবতার থালা থেকেই নৈবেদ্য তুলে খেয়ে নিতেন। কথিত আছে, **নাটোরের** মহারানীকে দেবী তারা স্বপ্নাদেশে বলেন যে, দেবীপুত্র বলে বামাক্ষ্যাপাকে যেন আগে খাওয়ানো হয়। এরপর থেকে মন্দিরে পূজার আগেই বামাক্ষ্যাপাকে নৈবেদ্য প্রদান এবং তাকে অবাধে মন্দিরে বিচরণ করতে দেওয়া হতো। আরও কথিত আছে, দেবী তারা ভয়ংকর বেশে বামাক্ষ্যাপাকে দর্শন দিয়েছিলেন এবং পরে মাতৃবেশে কোলে তুলে নিয়েছিলেন।

## “বামাচরণ” নামের ব্যাখ্যা
তারাপীঠের সর্বাধিক প্রসিদ্ধ সাধক হলেন **[[বামাখ্যাপা|বামাক্ষ্যাপা]]**। তিনি তারাসিদ্ধ হওয়ায় **বামদেব** নামেও তিনি পরিচিতি লাভ করেন। বামাক্ষ্যাপার প্রকৃত নাম **বামাচরণ চট্টোপাধ্যায়**। এই "বামাচরণ" শব্দটির একটি আধ্যাত্মিক ব্যাখ্যা হলো- "**বামাচরণ**"→ {"**বা**" "**মা**" "**চরণ**"} অর্থাৎ, মায়ের (কালী/তারা) বাঁ চরণ।

## পূজাপদ্ধতি
তারাপীঠ মন্দিরটি গ্রাম বাংলার যে কোনো মধ্যম আকারের মন্দিরেরই অনুরূপ। কিন্তু তা সত্ত্বেও এত বৃহৎ একটি তীর্থক্ষেত্রে হিসেবে এই মন্দিরের বিকাশের কারণ হল "মন্দির-সংক্রান্ত কিংবদন্তি, পশুবলি সহ এই মন্দিরের পূজাপদ্ধতি, এখানে গেয় ভক্তিগীতিসমূহ, স্থানীয় জলাশয়গুলির অতিলৌকিক ক্ষমতা সম্পর্কে লোকবিশ্বাস, এবং শ্মশানক্ষেত্রের অধিবাসী ও সেখানকার সাধনপদ্ধতি। ভক্তেরা মন্দিরে প্রবেশের পূর্বে মন্দির-সংলগ্ন **জীবিতকুন্ড** নামক পবিত্র জলাশয়ে স্নান করেন। তারপর মন্দিরে প্রবেশ করে পূজা দেন। লোকবিশ্বাস অনুযায়ী, এই জলাশয়ের জলে **আরোগ্যক্ষমতা** বিদ্যমান। মন্দিরে রোজই পশুবলি হয়ে থাকে। ভক্তেরা এই মন্দিরে ছাগ বলি দিয়ে থাকেন। বলির পূর্বে ছাগটিকে পবিত্র জলাশয়ে স্নান করানো হয়। বলিদাতা নিজেও স্নান করে পবিত্র হন। ছাগটিকে হাঁড়িকাঠে খড়্গের এক কোপে বলি দেওয়া হয়। বলির পর ছাগটির রক্ত সংগ্রহ করে দেবীকে নিবেদন করা হয়। ভক্তেরা এই রক্তের তিলকও কপালে আঁকেন। প্রতি বছর **আশ্বিন** মাসের **কোজাগরি শুক্লা চতুর্দশী** তিথিতে মন্দির থেকে **শিলামূর্তি** এনে **পশ্চিমমুখো** করে **বিরাম মঞ্চে** রাখা হয় এবং সেইদিন প্রকাশ্যে তারামূর্তিকে স্নান করানো হয়ে থাকে।

## কিংবদন্তি ও গুরুত্ব
তারাপীঠ মন্দিরের উৎস ও তীর্থমাহাত্ম্য সম্পর্কে একাধিক কিংবদন্তি লোকমুখে প্রচারিত হয়ে থাকে। এগুলির মধ্যে একটি গুরুত্বপূর্ণ কিংবদন্তি হল "**শক্তিপীঠ**" ধারণাটির সঙ্গে যুক্ত পৌরাণিক কাহিনিটি। শিবের স্ত্রী সতী তার পিতা দক্ষের "শিবহীন" যজ্ঞ সম্পাদনার ঘটনায় অপমানিত বোধ করে। স্বামীনিন্দা সহ্য করতে না পেরে তিনি যজ্ঞস্থলেই আত্মাহুতি দেন। এই ঘটনায় শিব ক্রুদ্ধ হয়ে সতীর দেহ কাঁধে নিয়ে প্রলয়নৃত্য শুরু করেন। তখন বিষ্ণু শিবের ক্রোধ শান্ত করতে সুদর্শন চক্র দ্বারা সতীর দেহ খণ্ডবিখণ্ড করে দেন। সতীর দেহ **একান্নটি** খণ্ডে ছিন্ন হয়ে পৃথিবীর নানা স্থানে পতিত হয়। এইসকল স্থান "**শক্তিপীঠ**" নামে প্রসিদ্ধ হয়। পশ্চিমবঙ্গেও এই রকম একাধিক শক্তিপীঠ অবস্থিত। এগুলির মধ্যে সর্বাপেক্ষা গুরুত্বপূর্ণ পীঠ হল কালীঘাট ও তারাপীঠ। সতীর তৃতীয় নয়ন বা নয়নতারা বীরভূমের চন্ডীপুর গ্রামে পড়ে এবং প্রস্তরীভূত হয়ে যায়। ঋষি **বশিষ্ঠ** প্রথম এই রূপটি দেখতে পান এবং সতীকে তারা রূপে পূজা করেন। পরবর্তীতে এই চন্ডীপুরই **[[তারাপীঠ]]** নামে প্রসিদ্ধ হয়। অপর একটি কিংবদন্তি অনুসারে: সমুদ্র মন্থনের সময় উত্থিত হলাহল বিষ পান করার পর বিষের জ্বালায় শিবের কণ্ঠ জ্বলতে শুরু করে। এই সময় তারাদেবী শিবকে আপন স্তন্য পান করিয়ে তার জ্বালা নিবারণ করেন। স্থানীয় কিংবদন্তি অনুসারে, বশিষ্ঠ তারাপীঠ নামে প্রসিদ্ধ এই তীর্থে দেবী সতীর পূজা শুরু করেন। পীঠস্থানগুলির মধ্যে তারাপীঠ একটি "**সিদ্ধপীঠ**", অর্থাৎ এখানে সাধনা করলে সাধক জ্ঞান, আনন্দ ও সিদ্ধিলাভ এবং অলৌকিক ক্ষমতা প্রাপ্ত হন।
থাম্ব|ঋষি বশিষ্ঠ
লোকমুখে প্রচারিত অপর একটি কিংবদন্তি অনুসারে, ব্রহ্মার মানসপুত্র ঋষি **বশিষ্ঠ** এখানে তারাদেবীর তপস্যা করেছিলেন। কিন্তু প্রথমে তিনি সাধনায় অসফল হন। তখন তিনি তিব্বতে গিয়ে বিষ্ণুর অবতার বুদ্ধের সঙ্গে সাক্ষাৎ করেন। বুদ্ধ তাকে **বামমার্গে** মদ্যমাংসাদি পঞ্চমকার সহ তারাদেবীর পূজা করতে বলেন। এই সময় বুদ্ধ ধ্যানযোগে জানতে পারেন মন্দিরে তারামূর্তি প্রতিষ্ঠা করে পূজার করার আদর্শ স্থান হল তারাপীঠ। বুদ্ধের উপদেশক্রমে বশিষ্ঠ তারাপীঠে এসে ৩ লক্ষ বার তারা মন্ত্র জপ করেন। তারাদেবী প্রীত হয়ে বশিষ্ঠের সম্মুখে উপস্থিত হন। বশিষ্ঠ দেবীকে অনুরোধ করেন বুদ্ধ যে শিশু শিবকে স্তন্যপানরতা তারাদেবীকে ধ্যানে দেখেছিলেন, দেবী যেন সেই রূপেই তাকে দর্শন দেন। দেবী সেই রূপেই বশিষ্ঠকে দর্শন দেন এবং এই রূপটি প্রস্তরীভূত হয়। সেই থেকে তারাপীঠ মন্দিরে শিশু শিবকে স্তন্যপানরতা মূর্তিতে দেবী তারা পূজিত হয়ে আসছেন।

শাক্তদের **[[তারাপীঠ]]** ও বৈষ্ণবদের **[[নবদ্বীপ]]** বাঙালি হিন্দুদের নিকট সর্বাধিক গুরুত্বপূর্ণ তীর্থ রূপে পরিগণিত হয়।

## কিংবদন্তির পেছনে ঐতিহাসিকতা
রামায়ণে উল্লিখিত **বশিষ্ঠ** এবং **গৌতম বুদ্ধের** সাক্ষাৎকারের ঐতিহাসিকতার চেয়ে কল্পনাই বেশি মাত্রায় স্থান পেয়েছে। তবে সপ্তম শতাব্দীতে গৌড়ের শাসক শশাঙ্কের বিরুদ্ধে হর্ষবর্ধন ও কামরূপরাজ ভাস্করবর্মণ সামরিক অভিযানের সময়ে তিব্বত সম্রাট স্রোং-ব্ত্সন-স্গাম-পো অসম, নেপাল ও বিহারের কিছু অংশ পর্যন্ত রাজ্য বিস্তার করে নেন। এরফলে তন্ত্রমন্ত্রে পরিপূর্ণ তিব্বতী বৌদ্ধধর্মের সঙ্গে গৌড় বাংলার সাংস্কৃতিক সংঘাত ঘটে ও বাংলায় তান্ত্রিক আচার অনুষ্ঠান বৃদ্ধি পায়। এই সময় রসায়ানাচার্য নাগার্জুন তিব্বত থেকে বৌদ্ধ দেবী তারার সাধনপদ্ধতি ভারতে নিয়ে আসেন বলে মনে করা হয়। বিনয় ঘোষের মতে পালযুগে বৌদ্ধধর্মের বিকাশের সাথে বাংলায় বৌদ্ধ দেবী তারার সাধনা ধীরে ধীরে বৃদ্ধি পায় এবং পরবর্তীকালে হিন্দু ধর্মের উত্থানে বৌদ্ধদেবী হিন্দুদেবীতে পরিণত হন এবং রসায়ানাচার্য নাগার্জুন লোককথায় বশিষ্ঠ মুণিতে পরিণত হন।

## মূর্তিতত্ত্ব
থাম্ব|তারা দেবী
**হংসনারায়ণ ভট্টাচার্য** তার "**হিন্দুদের দেবদেবী: উদ্ভব ও ক্রমবিকাশ**" বইয়ে বলেছেন, তন্ত্রসারে দেবী তারার যে রূপ বর্ণিত হয়েছে তা নিম্নরূপ:

৺তারা **প্রত্যালীঢ়পদা** অর্থাৎ শববক্ষে বামপদ স্থাপিতা। ভয়ঙ্করী, **মুণ্ডমালাভূষিতা**, **খর্বা**, **লম্বোদরী**, **ভীষণা**, **কটিতে ব্যাঘ্রচর্মাবৃতা**, **নবযৌবনা**, **পঞ্চমুদ্রা শোভিতা**, **চতুর্ভুজা**, **লোলজিহ্বা**, **মহাভীমা**, **বরদা**, **খড়্গ** ও **কাটারি** দক্ষিণহস্তে ধৃতা, বামহস্তদ্বয়ে **কপাল** ও **নীলপদ্ম**, **পিঙ্গলবর্ণ**, এক**জটাধারিণী**, ললাটে অক্ষোভ্য প্রভাতসূর্যের মতো গোলাকার **তিন নয়নশোভা**, **প্রজ্জ্বলিত চিতামধ্যে অবস্থিতা**, **ভীষণদন্তা**, **করালবদনা**, নিজের আবেশে হাস্যমুখী, বিশ্বব্যাপ্ত জলের মধ্যে **শ্বেতপদ্মের উপর অবস্থিতা**।"

তন্ত্রসারে তারার আরও একটি ধ্যানমন্ত্র বর্ণিত হয়েছে: "**শ্যামবর্ণা**, **ত্রিনয়না**, **চতুর্ভুজা**, **বরমুদ্রা** ও **পদ্মধারিণী**, চতুর্দিকে বহুবর্ণা ও বহুরূপা শক্তির দ্বারা বেষ্টিতা, হাস্যমুখী **মুক্তাভূষিতা**, রত্নপাদুকায় পদদ্বয় শোভিত, (এরূপে) তারাকে ধ্যান করবে।" **বৃহদ্ধর্ম** পুরাণে তারাকে কেবল **শ্যামবর্ণা** ও **কালরূপিকা** বলে উল্লেখ করা হয়েছে। তন্ত্রসারে তারাকেই মহা**নীল সরস্বতী** বলে উল্লেখ করা হয়েছে।

**ভারতচন্দ্র রায়** তাঁর "**অন্নদামঙ্গল**" কাব্যে তারার যে রূপবর্ণনা করেছেন, তা নিম্নরূপ:

তারা রূপ ধরি সতী হইলা সম্মুখ।।

নীলবরণা লোলজিহ্বা করালবদনা। সর্পবান্ধা ঊর্দ্ধ এক জটাবিভূষণা।।

অর্দ্ধচন্দ্র পাঁচখানি শোভিত কপাল। ত্রিনয়ন লম্বোদর পরা বাঘছাল।।

নীল পদ্ম খড়্গ কাতি সমুণ্ড খর্পর। চারি হাতে শোভে আরোহণ শিবোপর।।

তারাপীঠের ব্রহ্মশিলায় খোদিত তারামূর্তিটি **চতুর্ভুজা**, **সর্পযজ্ঞোপবীতে** ভূষিতা এবং তাঁর **বাম** কোলে পুত্ররূপী ও স্তন্যপানরত **সদাশিব** চিরশায়িত।

## ট্রেন সম্বন্ধীয় তথ্য
থাম্ব|তারাপীঠ রেল স্টেশন
তারাপীঠ রোড স্টেশন এখানের নিকটবর্তী স্টেশন। শিয়ালদহ থেকে নিয়মিত **'মা তারা এক্সপ্রেস** চলে তারাপীঠ - রামপুরহাট পর্যন্ত। এছাড়াও আরও অনেক ট্রেন হয়েছে সেগুলো তো আপনারা আসতে পারেন। যেমন শিয়ালদা স্টেশন থেকে ছাড়ে ট্রেন যেমন **গদ্দা মেমু স্পেশাল** , **উত্তরবঙ্গ এক্সপ্রেস**, **কাঞ্চনকন্যা**, **পদাতিক** ইত্যাদি।

এছাড়াও হাওড়া স্টেশন থেকে ছাড়া ট্রেন গুলির নাম:- **কামালপুর কবিগুরু এক্সপ্রেস** , **হাওড়া জয়নগর এক্সপ্রেস**, **মালদা টাউন ইন্টারসিটি এক্সপ্রেস**, **সরাইঘাট এক্সপ্রেস**, **ময়ূরাক্ষী এক্সপ্রেস**, **গয়া এক্সপ্রেস** ইত্যাদি ।

এছাড়াও কলকাতা থেকে রয়েছে **তেভাগা** , ও **যোগ বাণী এক্সপ্রেস**।

## জনপ্রিয় সংস্কৃতি
থাম্ব|সাধক বামাক্ষ্যাপা
**২০০৭** সালে শুরু হওয়া বামাক্ষ্যাপা সম্পর্কে "**সাধক বামাক্ষ্যাপা**" নামে একটি টেলিসিরিয়াল বাংলার টেলিভিশনে প্রচারিত হয়। ২০১১ সালের শেষের দিকে এটি **১৫০০** পর্বে সম্প্রচারিত হয়।
থাম্ব|মহাপীঠ তারাপীঠ
**২০১৯** সালে বামাক্ষ্যাপা ও তারাপীঠ সম্পর্কে "'''মহাপীঠ তারাপীঠ'''" নামে একটি টেলিসিরিয়াল বাংলার টেলিভিশনে প্রচারিত হয়। যেটি ছিল একনিষ্ঠ ভক্ত বামাক্ষ্যাপার জীবনী, বিস্তারিতভাবে চিত্রিত করা হয়েছিল। এটি **৭৮১** পর্বে সম্প্রচারিত হয়।

## আরও দেখুন
* দশমহাবিদ্যা 
* শ্রী শ্রী গনেশ পাগল 
* শ্রীশ্রী গনেশ পাগলের জন্মস্থান, পোলসাইর 
* দেবী কালী 
* দেবী ছিন্নমস্তা 
* দেবী ধূমাবতী
* ঠাকুর রামকৃষ্ণ 
* ঠাকুর অনুকূল চন্দ্র 
* শ্রী শ্রী হরিচাঁদ ঠাকুর
* স্বামী বিবেকানন্দ

## তথ্যসূত্র